ദുബായ് എക്സ്പോയെ വരവേല്ക്കാന് എമിറേറ്റ്സ് എയര്ലൈന്സ്: പ്രത്യേക വര്ണ്ണത്തിലൊരുങ്ങി വിമാനം ദുബായ്: ദുബായ് എക്സ്പോയെ വരവേല്ക്കാന് എമിറേറ്റ്സ് എയര്ലൈന്സ്. ദുബായ് എക്സ്പോ 2020 ന്റെ ലോഗോയും തീയതിയും ആലേഖനം ചെയ്ത് പ്രത്യേക വര്ണ്ണത്തിലൊരുങ്ങിയിരിക്കുകയാണ് എമിറേറ്റ്സ് എയര്ലൈന്സിലെ വിമാനം. എ 380 വിമാനമാണ് ഇത്തരത്തില് പ്രത്യേകമായി ഡിസൈന് ചെയ്തിരിക്കുന്നത്. പച്ച, ഓറഞ്ച്, പര്പ്പിള്, പിങ്കള, ചുവപ്പ് തുടങ്ങി 11 നിറങ്ങള് വിമാനത്തിലുണ്ട്. സീ യൂ ദെയര് എന്നും വിമാനത്തിലെഴുതിയിട്ടുണ്ട്. വിമാനച്ചിറകുകളുടെ താഴെയുള്ള എന്ജിന് കൗളുകളിലാണ് എക്സ്പോയുടെ തീയതി കുറിച്ചിരിക്കുന്നത്. ഇന്ന് ലോസ്ആഞ്ചലസിലേക്കാണ് പ്രത്യേക വിമാനം സര്വ്വീസ് നടത്തുന്നത്. 16 ദിവസവും 4,379 മണിക്കൂറുമെടുത്താണ് വിമാനത്തിന് രൂപമാറ്റം വരുത്തിയത്. പുതിയ എക്സ്പോ യൂണിഫോമില് ഒരുക്കിയ ഈ വിമാനം ഇതുവരെ എയര്ലൈന് ആരംഭിച്ച ഏറ്റവും വലിയ പദ്ധതിയാണ്. എക്സ്പോ യൂണിഫോമില് മൂന്ന് എമിറേറ്റ്സ് എ 380 വിമാനങ്ങള് കൂടി ഉടനെത്തുമെന്നാണ് എമിറേറ്റ്സ് എയര്ലൈന്സ് അധികൃതര് അറിയിക്കുന്നത്. Tags latest news UAE GULF international news Emirates airlines Dubai expo 2020 shortlink